ট্রিনিটি কলেজ ডাবলিন
ট্রিনিটি কলেজ (আইরিশ: Coláiste na Tríonóide), দাপ্তরিকভাবে দ্য কলেজ অব দ্য হলি অ্যান্ড আনডিভাইডেড ট্রিনিটি অব কুইন এলিজাবেথ নিয়ার ডাবলিন নামে পরিচিত, ডাবলিন বিশ্ববিদ্যালয়ের একক কলেজিয়েট কলেজ হল আয়ারল্যান্ড প্রজাতন্ত্রের ডাবলিন শহরে অবস্থিত একটি গবেষণা বিশ্ববিদ্যালয়। রানী প্রথম এলিজাবেথ অক্সফোর্ড ও কেমব্রিজ বিশ্ববিদ্যালয়ের মত কলেজিয়েট বিশ্ববিদ্যালয়ের আদলে এই কলেজ প্রতিষ্ঠার জন্য ১৫৯২ সালে একটি রাজকীয় চার্টার জারি করেন কিন্তু এই প্রতিষ্ঠানসমূহের মত কিন্তু এই সকল প্রাচীন বিশ্ববিদ্যালয়ের মত মাত্র একটি কলেজ স্থাপিত হয়, যার ফলে "ট্রিনিটি কলেজ" ও "ডাবলিন বিশ্ববিদ্যালয়" ব্যবহারিক দিক থেকে একে অপরের সমার্থক হিসেবে ব্যবহৃত হয়ে আসছে। এই বিশ্ববিদ্যালয়ে আয়ারল্যান্ডের অসংখ্য সফল কবি, সাহিত্য ও লেখক পড়াশোনা করেছেন, তন্মধ্যে রয়েছে অস্কার ওয়াইল্ড, জোনাথন সুইফট, ব্রাম স্টোকার, শেরিডান লে ফনইউ, উইলিয়াম ট্রেভর, জন মিলিংটন সিঞ্জ, অলিভার গোল্ডস্মিথ, থমাস মুর ও উইলিয়াম কনগ্রেভ; নোবেল বিজয়ী স্যামুয়েল বেকিট, আর্নেস্ট ওয়াল্টন, মেয়ারিড ম্যাগুইয়ার, উইলিয়াম সেসিল ক্যাম্পবেল; প্রাক্তন রাষ্ট্রপতি ডগলাস হাইড, এইমন ডে ভালেয়ারা, ম্যারি রবিনসন ও ম্যারি ম্যাকঅ্যালিস; দার্শনিক জর্জ বার্কলি ও এডমান্ড বার্ক; এবং গণিতবিদ জর্জ স্যামন, রবার্ট ম্যালেট, বার্থলমিউ লয়েড, জর্জ জনস্টোন স্টোনি ও উইলিয়াম রোয়ান হ্যামিল্টন। এই বিশ্ববিদ্যালয়ে উল্লেখযোগ্য অনুষদ ও প্রভাষকদের মধ্যে রয়েছে হামফ্রি লয়েড, জে. বি. বিউরি, এরভিন শ্রোডিঙার ও ই. টি. হুইটেকার।